
שנחתם ביום __  בחודש___ לשנת ____ בירושלים

בין

מדינת ישראל באמצעות ממשלת ישראל המיוצגת על ידי המזכירות הפדגוגית וחשב משרד החינוך (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים 

(להלן: "המדינה")

מצד אחד

לבין

[bookmark: _Hlk207801361]מאל"ו- מרכז ארצי לבחינות והערכה (ע"ר)  ח.פ 580035947

מרחוב: אונ' גבעת רם שער נוה שאנן (להלן: "צד ב'" ו/או "הספק")

מצד שני


הואיל:	ולמשרד דרושים שירותים להעברת בחינות ידע באנגלית לצורך מיון לרמות לימוד באקדמיה ("השירותים").

והואיל: 	וצד ב' מצהיר שהינו בעל הידע והניסיון הדרושים לצורך מתן השירותים הנ"ל ברמה גבוהה ובמסגרת ארגונית משלו;

והואיל:	והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת רכישות המרכזית בדיון מס' ____ מיום ____  ובוועדת הפטור המשרדית בדיון מס' _____מיום  ____ פנייה מס' -__.



הוצהר הותנה והוסכם בין הצדדים כדלקמן:

1. הגדרות

	בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "היחידה" – המזכירות הפדגוגית .
2. "השירותים" – פרושו השירותים נשוא הסכם זה.

2. כללי

1. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2. הנספחים לחוזה זה הם:

· נספח א' – מסמך התנאים שבהם יינתנו השירותים על ידי צד ב'.

· נספח ב' – מסגרת כללית ,עלויות ולוז לביצוע (מאושרת ע"י ועדת הרכישות).

· נספח ג' -  נוסח ביטוחי להסכם התקשרות (מאושר ע"י ועדת הרכישות)

· נספח ד' – ערבות בנקאית

· נספח ה' – הסכם לשמירת סודיות

· נספח ו'-  הודעה על הכוונה להתקשרות במסגרת ספק יחיד

3. סתירה בין מסמכים

הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע השירותים) תהווה חלק בלתי נפרד מחוזה זה.
בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות

1. תקופת ההתקשרות על פי חוזה זה תחל ביום 1.10.2026 ותסתיים לא יאוחר מיום 31.08.2027.

2. הארכת התקשרות

הצדדים יהיו רשאים להאריך בהסכמה את ההתקשרות לתקופות נוספות בכפיפות להוראות חוק חובת המכרזים, התשנ"ב-1993 ובכפיפות להוראות החשב הכללי במשרד האוצר.

4. התמורה

1. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות מפורטים שיגיש צד ב' למשרד ושיאושרו על ידי המדינה סכום שלא יעלה על 2,023,000 ש"ח לא כולל מע"מ (להלן: "התמורה"), שיחושב כמפורט בנספח א'.

2. הסכום האמור לעיל מתוקצב בסעיף תקציבי: תקנה 20670173  מ"ק 200022131

3. נוהל התשלום

1. צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.

2. אגף הכספים במשרד ישלם לצד ב' עפ"י הוראת תכ"ם 1.4.3, מותנה בקבלת החשבונית המפורטת שהנפיק צד ב' למשרד, קבלת אישור היחידה לקבלת השירות וקבלת הוראת תשלום מטעם היחידה.

3. צד ב' לא יהיה רשאי לדרוש מהמשרד פיצוי כלשהו בגין עיכוב בתשלום הנובע מדו"ח מפורט או מחשבונית מס שאינם שלמים או שגויים או בגלל חוסר במסמכים.

4. דו"ח הביצוע שיוגש לצורך קבלת התשלום הסופי יבוקר ע"י רו"ח של צד ב' (במידה שסכום התמורה באותו דו"ח עולה על 100,000 ₪).  

4. 	הצמדה
	
	על סכומי התמורה הנקובים בהסכם זה לא תחול הצמדה. 

5. 	מקדמות

	מקדמות תשולמנה, אם בכלל, אך ורק בהתאם לאישורו של חשב המשרד ובכפוף להוראות החשב הכללי.

ו.	מע"מ

	התמורה האמורה אינה כוללת מס ערך מוסף, אשר ישולם על ידי המשרד עם כל תשלום ותשלום.

ז.	סופיות התמורה
	
	התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

ח.	תשלומי יתר

	בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.


ט.	חוק התקציב

	חוזה זה יהיה כפוף לחוק התקציב.

י.	כללי

1. מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתו מראש ובכתב של מנהל היחידה וחשב המשרד.	

2. השירותים יבוצעו בהתאם להוראות נספח א', לרבות לעניין אחריות כל אחד מהצדדים לעניין שבאחריותו כפי שמפורט בנספח האמור.


5 . התחייבויות צד ב'
	
א.	צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה.
	מבלי לפגוע בכלליות האמור לעיל מתחייב צד ב' כדלקמן:

1. לבצע את השירותים במיומנות וברמה מקצועית גבוהה.

2. לשמור בסוד את כל המידע  שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות, 

3. לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.

4. לקיים כל דין החל לענין העסקת עובדים.

5. לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות הרלוונטים להתקשרות נושא החוזה ו/או כל מסמך אחר שידרש עפ"י שיקול דעתו של המשרד ושהינו רלוונטי להתקשרות כאמור לרבות ספרי חשבונות של צדדים קשורים.

ב.	כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום בין הצדדים. 

6. התחייבות המשרד

	על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. לבצע את כל הפעולות שהינן באחריותו לפי נספח א' ונספחיו, ובהתאם ללוחות הזמנים והמועדים שנקבעו בין הצדדים לפיו (בתכתובת בדואר אלקטרוני);

2. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

3. למנות ממונה או צוות ממונה מטעמו לצורך ביצועו של חוזה זה.

4. לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

5. לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

	נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.


8. שמירת סודיות ופרסום

1. צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא.

2. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

3. צד ב' מתחייב לא להציג את השירותים הניתנים על ידו - לא כלפי עובדיו ומעסיקיו לא כלפי ציבור הנהנים משירותים אלה כפעולות שלמשרד החינוך יש חלק בארגונן אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.

9. המחאת זכויות

	צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.
	ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

	צד ב' מתחייב בזה שלא להעסיק ביודעין, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

1. חוזה זה הינו חוזה קבלנות כמשמעותו בחוק חוזה קבלנות תשל"ד-1974.

2. צד ב' מצהיר בזה כי הוא ספק עצמאי וכי הוא מבצע את חיוביו על פי חוזה זה כספק עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

3. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

4. תשלומים בגין המועסקים

1. צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו.
2. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות.
3. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

4. מובהר בזה כי צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח1959- בכל הקשור לקיום חוזה זה גם מעבר לתקופת החוזה, וזאת מכח הדין. 

12. אחריות משפטית

1. הספק יהיה אחראי באחריות מלאה ומוחלטת על פי כל דין לכל נזק או אובדן מכל סוג שהוא שייגרמו כתוצאה ממעשה או ממחדל של הספק, עובדיו, שליחיו או מי  מטעמו ובגין כל פיצוי ותביעה כספית, אשר יגרמו ע"י עובדיו ו/או שלוחיו ו/או מי מטעמו במסגרת מתן השירותים על ידו. 

2. למען הסר ספק, מובהר בזאת כי המשרד ו/או המדינה אינם אחראים לכל נזק, אובדן שיגרום הספק במישרין או שייגרם לצד ג' כלשהו כתוצאה ממעשה או מחדל של הקבל או מי מטעמו, והספק הינו האחראי הבלעדי והיחיד. המשרד או המדינה לא ישפו את הארגון ולא יישאו בכל עלות לנזק שנגרם כתוצאה ממתן השירותים נשוא מכרז זה.

3. חויב המשרד בתשלום כלשהו בגין עניין שהוא שבאחריותו של הספק כאמור לעיל, ישפה הספק את המשרד עם דרישה ראשונה בגין כל סכום אשר חויב לשלם כאמור, ולרבות כל תביעה או הוצאה שנגרמה למשרד, כולל שכר טרחת עורך דין, והודעת המשרד ביחס להוצאות כאמור תהיה נאמנה על הספק. 

4. במקרים שבהם המשרד נתבע בחוב שנובע מהתנהלות של הספק המשרד יודיע לספק על התביעה בכדי לאפשר לו להתגונן. אין במתן ההודעה על ידי המשרד בכדי לפטור את הספק מהחובה לשפות את המדינה.


5. הספק פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו או כל אדם אחר מטעמו בפרוייקט. הספק מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

6. הספק מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 

7. אם אי פעם יקבע כדין מסיבה כלשהי כי העסקת הספק או מי מעובדיו דינה כהעסקת עובד ע"י המדינה: 

1. התמורה האמורה לעיל יראו ככוללת את כל הסכומים המגיעים או העשויים להגיע לספק ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 

2. הספק יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

3. בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לספק לפי חוזה זה גם כל פיצויי הפיטורין גם חתימת הספק על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.

4. יחושב שכרו של ספק או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.

8. ידוע לספק כי עליו לבטח את עצמו ואת עובדיו בביטוח לאומי לבדו ועל חשבונו.

13. [bookmark: _Hlk207801117]ביטוח
נספח ג' -נוסח סעיף ביטוח כללי להסכם התקשרות:
הספק מתחייב לערוך ולקיים ביטוחים הולמים ביחס לשירותים ו/או העבודות נשוא הסכם זה עבור מדינת ישראל – משרד החינוך (יש לציין את שם המשרד / יחידה/ מזמין/ת העבודה) (להלן: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוח צמ"ה, ביטוח רכוש, ביטוח סחורה בהעברה או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים ו/או העבודות נשוא הסכם זה . ככל ויועסקו על ידי הספק קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה. כחלופה הספק יוודא כי ביטוחיו יכללו  כיסוי לפעילותם ולאחריותם הישירה.
הספק יוודא כי בכל הביטוחים שערך לפי סעיף זה (למעט ביטוח מסוג עבודות קבלניות / הקמה), המזמין יתווסף כמבוטח נוסף בכפוף להרחבת שיפוי כמקובל באותו סוג ביטוח. 
הספק יוודא כי בביטוח מסוג עבודות קבלניות / הקמה, ככל ונערך ביחס לשירותים ו/או העבודות נשוא הסכם זה, ייכלל המזמין וכן כל הקבלנים וקבלני המשנה, כמבוטחים נוספים. 
הספק יוודא כי בכל הביטוחים שערך לפי סעיף זה, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול לטובת האדם שגרם את  הנזק בזדון) וכן סעיף לפיו הביטוחים יהיו קודמים וראשוניים ללא זכות השתתפות ו/או חזרה. 
למען הסר ספק מובהר כי הספק אחראי בלעדית כלפי המבטח לתשלום דמי הביטוח, ההשתתפויות העצמיות  עבור כל הפוליסות ולמילוי כל החובות המוטלות על המבוטח על פי תנאי הפוליסות.

המזמין שומר לעצמו את הזכות לקבל מהספק אישור על קיום ביטוח או העתקי פוליסות, מעת לעת ולפי דרישה.

אי עמידה בתנאי סעיף זה מהווה הפרה של הסכם זה.

14. קניין רוחני

1. למען הסר ספק ומבלי לגרוע מהאמור בהסכם זה, הספק מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, ללא הסכמת הספק, לרבות מבלי לציין את שמות הספק ו/או מי מטעמו ו/או עובדיו. 
2. הספק מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו, וכי ידאג שפעולות המשרד המפורטות לעיל בסעיף קטן א' לא תפרנה זכות קניין רוחני של צד ג' כלשהו. מבלי לגרוע מכלליות האמור, מובהר בזה במפורש כי הספק יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. הספק ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את המשרד, מיד עם דרישה ראשונה, בגין כל סכום אשר המשרד יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד וכן להחליף על חשבונו את החומר המפר בחומר אחר שאינו מפר.
3. במידה שהספק משתמש בחומרים של בעלי זכויות אחרים לצורך הפעלת הפרויקט ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים אם ההיתר כרוך בתשלום, יבצע זאת הספק על חשבונו.
4. למען הסר ספק מובהר כי הספק לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המשרד.
5. הספק ימסור לידי המשרד העתק מכל חומר שיוכן על ידו ו/או על-ידי עובדיו ו/או על-ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.

15. פיצוי מוסכם

1. מבלי לגרוע מהאמור בהסכם זה, בכל מקרה בו לא יבצע הספק את הפעילות כנדרש ובאיכות הנדרשת או יפר הספק את הוראות  הסכם זה עפ"י המפורט להלן המשרד רשאי לדרוש את הפיצוי המוסכם והספק יהיה מחויב בתשלום פיצוי מוסכם.

2. האירועים לגביהם תישקל הטלת פיצוי מוסכם:

	אירוע
	סכום הפיצוי המוסכם, לא כולל מע"מ

	0. 
	אי הגעה בזמן למועד הבחינה מעל שעתיים ועד 4 שעות 
	25% מהכנסות של אותו יום 

	0. 
	אי הגעה בזמן למועד הבחינה מעל 4 שעות
	50% מהכנסות של אותו יום  

	0. 
	אי הגשת תוצאות הבחינה יותר מ-21 יום
לאחר המועד שנקבע בין הצדדים
	30% מעלות הבחינה 




16. הפרת חוזה

1. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

1. אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.

2. אם צד ב' לא מסר למשרד במהלך ו/או בסיום ההתקשרות את כל החומר שהכין במסגרת ביצוע התחייבויותיו ושעליו להעבירו למשרד על פי הסכם זה.

3. אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.

4. אם צד ב' הפר את חובתו והתחייבותו לשמירת סודיות. 

5. אם צד ב' הפר את חובתו לקיים כל דין החל לענין העסקת עובדים.



2. בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

3. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

4. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

1. אם ימונה כונס נכסים זמני או קבוע לעסקו ו/או לרכוש צד ב'.

2. אם ימונה מפרק זמני או קבוע לצד ב'.

3. אם ימונה נאמן בפשיטת רגל לצד ב'.

4. אם צד ב' הפסיק לנהל את עסקיו לתקופה רצופה העולה על 30 יום.

5. אם צד ב' הסב את החוזה, כולו או מקצתו לאחר או העסיק ספק משנה בביצוע העבודה בלי הסכמת המשרד בכתב.

6. כשצד ב' הסתלק מביצוע החוזה.

7. כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.





17. אישור לפי חוק עסקאות גופים ציבוריים

הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

18. ערבות בנקאית

א. 	הערבות
	
	להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") על סך _________אשר תהיה צמודה בהתאם לתנאי ההתקשרות.
	הערבות תהיה בתוקף למשך תקופת ההתקשרות ועוד 60 יום.

ב.		המצאת הערבות

	צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

ג.	הארכת תוקף ערבות

		במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרדלא פחות מ30- יום לפני תחילת התקופה המוארכת, ערבות בנקאית כאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

ד.	חילוט ערבות

       הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

19. בירור מחלוקות

1. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

2. קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.

3. על בירורים לפי סעיף זה לא יחולו הוראות חוק הבוררות תשכ"ח-1968 .


20. שונות

1. חוזה זה על נספחיו ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

2. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.

3. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד – בעת מסירתה.
4. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:


      בשם המדינה:					         בשם צד ב':

________________					________________




חשב המשרד \  ס. החשב:					         

________________			

